Diari Oficial de la Generalitat Valenciana


Sumari del DOGV 4153, del 21-12-2001 (2001/11172)

RESOLUCIÓ de 5 d'octubre de 2001, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, per la qual renova l'acreditació de l'Hospital Doctor Peset Aleixandre per a fer trasplantaments renals de donants morts.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4153

Data del DOGV
:   21-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11038


Data del document
:   05-10-2001

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * establiment hospitalari
    * control sanitari
    * trasplantament d'òrgans

RESOLUCIÓ de 5 d'octubre de 2001, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, per la qual renova l'acreditació de l'Hospital Doctor Peset Aleixandre per a fer trasplantaments renals de donants morts. [2001/X11949]
  
Vista la sol·licitud de renovació de l'acreditació de l'Hospital Doctor Peset Aleixandre, de València (València), per a fer trasplantaments renals de donants morts.
  
Antecedents de fet
  
Primer. L'Hospital Doctor Peset Aleixandre, situat al carrer de Gaspar Aguilar, número 90, de València (València) va obtenir l'acreditació per a fer trasplantaments renals de donants morts per la Resolució del secretari general de la Conselleria de Sanitat, de 13.06.1995.
  
Segon. El director de l'Hospital Doctor Peset Aleixandre, en representació de la Conselleria de Sanitat de la Generalitat Valenciana, va presentar la sol·licitud de renovació de l'acreditació de l'Hospital Doctor Peset Aleixandre de València (València) per a fer trasplantaments renals de donants morts.
  
Tercer. El Servei de Coordinació de Trasplantaments de la Comunitat Valenciana, adscrit a la Subsecretaria per a l'Agència Valenciana de la Salut, informa favorablement sobre la renovació sol·licitada de l'acreditació per a fer trasplantaments renals de donants morts, amb la condició del compliment de l'acord signat entre els representants de l'Hospital Clínic Universitari i l'Hospital Universitari Doctor Peset, el 25 de novembre de 1996, per a garantir el que estableix el punt 1 de l'article 17 del Reial Decret 2.070/1999.
  
Fonaments jurídics
  
Primer. La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent per resoldre segons l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 33/1997, de 26 de febrer.
  
Segon. S'ha fet el que estableix l'article 29.1 de l'Ordre d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Renovar l'acreditació per a fer trasplantaments renals de donants morts de l'Hospital Doctor Peset Aleixandre, situat a l'avinguda de Gaspar Aguilar número 90, de València (València). Aquesta acreditació serà vàlida durant un període de cinc anys, amb efecte des del 5 d'octubre de 2001.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servei de Coordinació de Trasplantaments de la Comunitat Valenciana, en especial pel que fa al compliment de l'acord signat entre els representants de l'Hospital Clínic Universitari i l'Hospital Universitari Doctor Peset, el 25 de novembre de 1996, per a garantir el que estableix el punt 1 de l'article 17 del Reial Decret 2.070/1999.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.